《偈颂十首 其八》
宋代·释昙密

菩提妙心作么发，日应万机元不差。回首瞥然轻觑著，大千沙界是皇家。

作者简介：释昙密（一一二○～一一八八），号混源，俗姓卢，天台（今属浙江）人。年十二去家，师资福道荣。十六圆具，习台教，弃依大慧于径山。后历访名宿，无省发。之泉南教忠求决于晦庵。偶举香严击竹因缘，豁然契悟。即往梅阳，参见妙喜，历四载。孝宗乾道七年（一一七一），出住苕溪上方，次迁台城、紫箨、鸿福、万年。淳熙十一年（一一八四），诏居净慈。十五年示寂，年六十九。为南岳下十七世，教忠晦庵弥光禅师法嗣。《嘉泰普灯录》卷二一、《五灯会元》卷二○有传。今录诗十五首。